CELEX: 62013CN0285
Language: da
Date: 2013-05-24 00:00:00
Title: Sag C-285/13 P: Appel iværksat den 24. maj 2013 af Bimbo, SA til prøvelse af dom afsagt af Retten (Første Afdeling) den 20. marts 2013 i sag T-277/12 — Bimbo, SA mod Kontoret for Harmonisering i det Indre Marked (Varemærker og Design) (KHIM)

31.8.2013   
            
            
               DA
            
            
               Den Europæiske Unions Tidende
            
            
               C 252/13
            
         Appel iværksat den 24. maj 2013 af Bimbo, SA til prøvelse af dom afsagt af Retten (Første Afdeling) den 20. marts 2013 i sag T-277/12 — Bimbo, SA mod Kontoret for Harmonisering i det Indre Marked (Varemærker og Design) (KHIM)
   (Sag C-285/13 P)
   2013/C 252/21
   Processprog: engelsk
   
      Parter
   
   
      Appellant: Bimbo, SA (ved abogado N. Fernández Fernández-Pacheco)
   
      De andre parter i appelsagen: Kontoret for Harmonisering i det Indre Marked (Varemærker og Design) og Café do Brasil SpA
   
      Appellanten har nedlagt følgende påstande
   
   
               —
            
            
               Principalt, delvis ophævelse af dom af 20. marts 2013 om afvisning af registrering af EF-varemærke nr. 3 478 311»Caffé KIMBO & design« for følgende varer i klasse 30: »Kaffe, te, kakao, sukker, ris, tapioka, sago, kaffeerstatning; mel, konfekturevarer, spiseis; honning, sirup; gær, bagepulver; salt, sennep; eddike, herunder; saucer; råis«, og stadfæstelse af samme dom i det omfang EF-varemærkeansøgning nr. 3 478 311»Caffé KIMBO & design« for »næringsmidler af korn, brød, konditorivarer«, herved blev afvist.
            
         
               —
            
            
               Subsidiært, delvis ophævelse af Rettens dom af 20. marts 2013 om afvisning af registrering af EF-varemærkeansøgning nr. 3 478 311»Caffé KIMBO & design« for følgende varer i klasse 30: »mel, konfekturevarer, spiseis, gær og bagepulver«, og stadfæstelse i det omfang EF-varemærkeansøgning nr. 3 478 311»Caffé KIMBO & design« for »næringsmidler af korn, brød, konditorivarer«, herved blev afvist.
            
         
               —
            
            
               Harmoniseringskontoret og Café do Brasil SpA tilpligtes at betale sagens omkostninger.
            
         
      Anbringender og væsentligste argumenter
   
   Den forelæggende appel støttes på følgende anbringender:
   
               —
            
            
               Regel 19 i forordning (EF) nr. 2868/95 (1).
               Ved bedømmelsen af risikoen for forveksling mellem EF-varemærkeansøgning nr. 3 478 311»Caffé KIMBO & design« og den ældre spanske registrering nr. 291 655 for BIMBO, som begge er registreret som omfattende varer i klasse 30, blev det ældre varemærke ikke taget i betragtning som et registreret varemærke, men som et vitterlig kendt varemærke.
               Sagsøgeren har gjort gældende, at selskabet på behørig vis godtgjorde eksistensen af den ældre registrering, som var og fortsat er gældende, selv om der ikke blev fremlagt et dokument, der godtgjorde fornyelsen af ansøgningen.
            
         
               3.2
            
            
               
                           —
                        
                        
                           artikel 8, stk. 1, artikel 8, stk. 2, artikel 8, stk. 4 og artikel 8, stk. 5, i forordning (EF) nr. 207/2009 (2). Artikel 6a i Pariserkonventionen.
                           Ved bedømmelsen af risikoen for forveksling mellem EF-varemærkeansøgning nr. 3 478 311»Caffé KIMBO & design« og den ældre spanske registrering nr. 291 655 for BIMBO, som begge er registreret som omfattende varer i klasse 30, blev det ældre varemærke ikke taget i betragtning som et velkendt varemærke, men som et vitterlig kendt varemærke.
                           Sagsøgeren godtgjorde, at BIMBO er et velkendt varemærke med henvisning til Rettens dom af 14. december 2012, sag T-357/11, som fastslår, at BIMBO er et velkendt varemærke.
                           Både som et vitterlig kendt og som et velkendt varemærke, viser sammenligningen af varerne en forhøjet risiko for forveksling, som ikke blev taget i betragtning, idet Retten anså dem for tilstrækkelig forskellige til at undgå forveksling mellem varer af samme art, oprindelse, fra samme bestemmelsessted og fra samme salgskanaler.
                           En mere præcis sammenligning burde have fastslået, at der foreligger en forhøjet risiko for forveksling og burde derfor have ført til en afvisning af alle varer i klasse 30, herunder mest nærliggende afvisning af »mel, konfekturevarer, spiseis, gær og bagepulver«.
                           Både som et vitterlig kendt og som et velkendt varemærke viser sammenligning af tegnene en forhøjet risiko for forveksling. BIMBO har godtgjort en mærkebevidsthed på 92 % og en markedsandel på 60 %, og fortjener særlig beskyttelse. Varemærkeansøgning nr. 3 478 311»Caffé KIMBO & design« skulle derfor have været afvist i dets helhed for varer i klasse 30.
                           Registrering af varemærkeansøgning nr. 3 478 311»Caffé KIMBO & design« medfører en utilbørlig udnyttelse af varemærkets særpræg eller renommé og skader eller vil skade dette særpræg eller renommé.
                        
                     
         
      (1)  Kommissionens forordning (EF) nr. 2868/95 af 13.12.1995 om gennemførelsesbestemmelser til Rådets forordning (EF) nr. 40/94 om EF-varemærker (EFT L 303, s. 1).
   
      (2)  Rådets forordning (EF) nr. 207/2009 af 26.2.2009 om EF-varemærker (EUT L 78, s. 1).